Lasersäde kohdistetaan laserleikkauksessa linssin avulla polttopisteeksi materiaaliin, joka on tarkoitettu leikattavaksi. Laserleikkauksen polttopisteestä tulee niin kuuma, että työstettävä materiaali sulaa, palaa tai isolla energiatiheydellä tehtynä höyrystyy. Sulattamalla tehdyssä laserleikkauksella sula materiaali puhalletaan leikkauskaasulla, jota kutsutaan myös inerttikaasuksi. Polttolaserleikkausta käytetään useimmiten normaalin teräksen leikkaamiseen ja siinä terästä kuumennetaan lasersäteellä ja materiaalin sulamista edistetään prosessikaasulla joko hapella tai typellä materiaalista ja leikkuujäljestä riippuen.Laserleikkausta käytetään teollisuudessa usein metallin leikkaamiseen, mutta sillä voidaan leikata myös esimerkiksi muovia, paperia ja kartonkia. Yleisin kappaleen muoto laserleikkausta tehdessä on levy-muoto.Teräksen ohella myös muita yleisiä metallimateriaaleja kuten RST:tä, HST:tä, kuparia, messinkiä ja alumiinia voidaan laserleikata.
Happileikkauksessa sula teräs palaa eksotermisella reaktiolla ja kuumentaa lisää materiaalia ympäriltään. Leikkaus käy nopeasti ja leikkurilla voidaan leikata jopa 25 mm paksua terästä. Typpileikkauksessa sula metalli puhalletaan typellä suurella paineella pois, jolloin leikkauspinnasta tulee erittäin siisti ja siihen ei ehdi muodostua oksidikerrosta. Typellä leikataan tavallisemmin RST-teräsmateriaaleja. Sen avulla voidaan leikata myös muita aineita kuten muoveja ja jopa puuta.